text: Lors li dist que jadis avint
   Que uns hons armés léenz vint
   Qui par la forest trespassoit,
   Et dist que chevaliers estoit.
   L'ostel demanda, et il l'ot.
   Aaisiez fu au miex c'on pot.
   À la mienuit se leva,
   De ses armeüres s'arma.
   "La chose vous acourcerai,
   Car, ainsi que entendu l'ai,
   Le seigneur dou chastel murdri,
   Et sa femme, et trois fis aussi
   Que il avoient, biaus et gens.
   Tant murdri par céens de gens,
   Que ne fu se merveille non?
   Onques puis ne sot on quels hon
   Ce fu, ne que il se devint.
   K'ommes que femmes plùs de XX Ocist bien, ç'ai oï conter ;
   N'onques le vaillant d'un soller
   N'enporta, que nus hom seüst,
   De chose qui par céens fust.
   PageV02P022
   À issir de céens tua
   Le portier, ainsi s'en ala.
   N'est hom qui ains savoir peüst Pourquoi tel chose emprise eüst.
   Cent ans et plus a jà passé
   Que ce avint, par verité.
   Et pour le mesfait de celui,
   En a on fait maint autre anui.
   Souvent comperent mainte gent
   Ce que il n'ont forfait néent.
   K'ainc puis hom d'armes adoubés
   Ne fu çà dedenz ostelés
   Cui il ne couvenist laissier
   Et armeüres et destrier,
   Ou tous seus contre II combatre,
   De ce ne puet nus riens abatre,
   Chevalier contre chevaliers,
   Escuier encontre escuiers.
   Et qui combatre ne se vuet,
   Se il li plaist aler s'en puet ;
   Laist armeüres et cheval,
   Voist s'en ; on ne li fera mal.
   Se combatre ne vous voulez,
   Demain aler vous en poez,
   Ne jà ne trouverez nului
   Qui vous face nul point d'anui.
   Et se vous estes conseilliez
   Que la bataille avoir vueilfiez,
   Eu trop grant peril vous metez.
   Je lo que vous vous en alez.
   Se autrement fussiez venus
   Ne vous demandast jà riens nus ;
   Se ne fussiez venus armez,
   PageV02P023
   De tous fussiez quites clamez.
   La bataille si senefie
   Que ce n'est, mie roberie ;
   Ains est un establissemens
   Qui a esté despuis céens
   Que vous m'oez ramentevoir.
   Or vous dirai de ce le voir,
   Pour quel raison fu establi
   De II homes combatre ainsi
   Encontre I seul que dit vous ai ;
   La verité vous en dirai :
   Pour ce k'uns seus hom n'empreïst
   Bataille à II, et miex vousist
   Laissier cheval et tout arriere
   Que lui combatre en tel maniere
   Que tous seuls contre II ensamble.
   Moult fait que sages, ce me samble,
   Qui de II mauvais poins se tient
   Au mains mauvais : de sens li vient.  
   Ains k'à aus II vous combatés
   Lo que vos armes leur donnés.
   Maint s'en sont sans combatre alé,
   Pour ce que vous ai devisé,
   Qui volentiers combatu fussent,
   S'à I seul la bataille eüssent, ;
   Et se s'en sont maint combatu,
   Mais adès ont été vaincu
   Jusk'au jour d'ui li combatant.
   De ce me tairai ore atant ;
   Mais, tant vous dise, m'en créés,
   Que pas ne vous combaterés."
  